
[bookmark: Sujet][bookmark: References]Az Európai Parlament 2025. december 16-i jogalkotási állásfoglalása a válságkezelési kényszerengedélyezésről és a 816/2006/EK rendelet módosításáról szóló európai parlamenti és tanácsi rendelet elfogadása céljából első olvasatban kialakított tanácsi álláspontról (10498/2/2025 – C10-0281/2025 – 2023/0129(COD))
(Rendes jogalkotási eljárás: második olvasat)
Az Európai Parlament,
–	tekintettel a Tanács első olvasatbeli álláspontjára (10498/2/2025 – C10‑0281/2025),
–	tekintettel az Európai Gazdasági és Szociális Bizottság 2023. szeptember 20-i véleményére[footnoteRef:1], [1:  	HL C, C/2023/865, 2023.12.8., ELI: http://data.europa.eu/eli/C/2023/865/oj.] 

–	tekintettel a Bizottság Parlamenthez és Tanácshoz intézett javaslatával (COM(2023)0224) kapcsolatban az első olvasat során kialakított álláspontjára[footnoteRef:2], [2:  	HL C, C/2025/1031, 2025.2.27., ELI: http://data.europa.eu/eli/C/2025/1031/oj.] 

–	tekintettel az Európai Unió működéséről szóló szerződés 294. cikkének (7) bekezdésére,
–	tekintettel az illetékes bizottság által az eljárási szabályzat 75. cikkének (4) bekezdése alapján jóváhagyott ideiglenes megállapodásra,
–	tekintettel eljárási szabályzata 68. cikkére,
–	tekintettel a Jogi Bizottság második olvasatra adott ajánlására (A10-0246/2025),
1.	egyetért a Tanács első olvasatban elfogadott álláspontjával;
2.	tudomásul veszi a Bizottság ezen állásfoglaláshoz csatolt nyilatkozatát, amelyet az Európai Unió Hivatalos Lapjának C sorozatában tesznek közzé;
3.	megállapítja, hogy a jogi aktust a Tanács álláspontjának megfelelően elfogadták;
4.	utasítja elnökét, hogy az Európai Unió működéséről szóló szerződés 297. cikkének (1) bekezdésével összhangban a Tanács elnökével együtt írja alá a jogi aktust;
5.	utasítja főtitkárát, hogy miután megbizonyosodott arról, hogy minden eljárást megfelelően lefolytattak, írja alá a jogi aktust, és a Tanács főtitkárával egyetértésben gondoskodjon annak kihirdetéséről az Európai Unió Hivatalos Lapjában;
6.	utasítja elnökét, hogy továbbítsa a Parlament álláspontját a Tanácsnak és a Bizottságnak, valamint a nemzeti parlamenteknek.

[bookmark: _Toc216427533]MELLÉKLET A JOGALKOTÁSI ÁLLÁSFOGLALÁSHOZ
A Bizottság nyilatkozata a 816/2006/EK rendeletre vonatkozóan a válságkezelési kényszerengedélyezésről és a 816/2006/EK rendelet módosításáról szóló (EU) 2025/2645 európai parlamenti és tanácsi rendelet elfogadásának alkalmából

A Bizottság vállalja, hogy a 816/2006/EK rendelet 19. cikkével összhangban jelentést nyújt be az Európai Parlamentnek, a Tanácsnak és az Európai Gazdasági és Szociális Bizottságnak a rendeletről.

